SFERICE – Često pitanja pitanja i pojašnjenja

Ako se lik na kraju priče probudi ili se ispostavi da je sve to zamislio, to više ne spada u žanr znanstvene fantastike i fantasya, budući da je sasvim moguće da i u stvarnom životu sanjamo kako, primjerice, letimo ili zamišljamo kako bi bilo kad bismo imali moći poput Supermana. ***Dakle, radovi u kojima se ispostavi da je lik sve sanjao ili izmislio, neće se razmatrati.***

Literarni rad ne može se poslati običnom poštom, već samo na službeni e-mail natječaja. Likovni rad ne može se poslati e-mailom, već samo običnom poštom.

**Što je kartica teksta?**

Jedna kartica teksta ima 1800 znakova (slova, brojeva, interpunkcijskih znakova...) zajedno s razmacima.

**Što točno znači poslati običnom poštom?**

To znači da likovni rad ne možete poslati mailom, već da trebate otići u poštu i ondje tražiti da ga se pošalje običnom poštom, ne preporučeno, hp expressom ili nekako drugačije.

**Smije li više učenika raditi na jednom radu?**

Smije. Međutim, ako je riječ o likovnom radu, pogotovo ako na njemu radi velik broj učenika, molimo da fotografirate proces izrade kako bi se doista vidjelo da su svi potpisani učenici sudjelovali u izradi. Fotografije možete poslati mailom uz napomenu o kojem radu se radi ili isprintati i poslati zajedno s radom.

**Smije li učenik odabrati temu izvan svoje dobne kategorije?**

Ne.

**Smije li učenik poslati rad na obje teme u svojoj dobnoj kategoriji?**

Da, jedan učenik smije poslati više radova.

**Smije li se učenik natjecati i s literanim i s likovnim radom?**

Smije!

**Smije li učenik dati vlastiti naslov radu?**

Da, ali ako se radi o literarnom radu, Word datoteka mora biti naslovljena na način Tema – Ime Prezime.

**Kada će biti rezultati natječaja?**

Krajem travnja rezultati će biti objavljeni na SFerinim stranicama. Školama nagrađenih učenika poslat ćemo dopis s uputama za preuzimanje nagrade.

**Koliko ljudi smije doći u pratnji s učenikom na dodjelu nagrada?**

Na dan dodjele, nagrađeni učenici imaju slobodan ulaz. Članovi najuže obitelji (roditelji, braća i sestre), mentor i ravnatelj škole također imaju slobodan ulaz. Članovi šire obitelji i prijatelji trebaju platiti ulaznicu.

**Što ako učenik ne može doći na dodjelu?**

Nagradu ćemo poslati poštom na adresu škole.